C 152/138
SL
Uradni list Evropske unije
6.4.2022
Mnenje Evropskega ekonomsko-socialnega odbora – Predlog uredbe Evropskega parlamenta in Sveta o vzpostavitvi infrastrukture za alternativna goriva ter razveljavitvi Direktive 2014/94/EU Evropskega parlamenta in Sveta (COM(2021) 559 final – 2021/0223 (COD)) Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Strateški načrt uvedbe, v katerem je opisana vrsta dopolnilnih ukrepov v podporo hitri vzpostavitvi infrastrukture za alternativna goriva (COM(2021) 560 final) (2022/C 152/23)
Poročevalec: John COMER
Zaprosilo
Svet Evropske unije, 30. 7.
2021 Evropski parlament, 13. 9.
2021 Evropska komisija, 13. 9.
2021
Pravna podlaga
členi 90, 91, 170, 171 in 304 Pogodbe o delovanju Evropske unije
Pristojnost
strokovna skupina za promet, energijo, infrastrukturo in informacijsko družbo
Datum sprejetja mnenja strokovne 9. 11.
2021 skupine Datum sprejetja mnenja na plenar­ 9. 12.
2021 nem zasedanju Plenarno zasedanje št.
565
Rezultat glasovanja (za/proti/vzdržani)
137/4/9
1.
Sklepi in priporočila 1.1
EESO pozdravlja predlog uredbe o vzpostavitvi infrastrukture za alternativna goriva.
1.2 Zdi se, da akumulatorska električna vozila pri večini proizvajalcev postajajo prednostna možnost avtomobilskega prevoza, vendar je hitro uvajanje teh vozil ovirano zaradi (verjetno kratkoročnega) pomanjkanja litija in njegovih vse višjih cen, pa tudi zaradi zelo poznega začetka raziskav in razvoja učinkovitih sistemov za shranjevanje energije.
Sedanje težave pa je mogoče ublažiti z nadaljnjimi raziskavami in tehnološkim razvojem.
1.3 Povsod po svetu so velike rezerve litija.
Največje znane rezerve ima Čile, sledita Avstralija in Kitajska.
Potrebna so vlaganja v nove rudnike, da se zmanjšajo sedanje težave z oskrbo.
Rudarjenje povzroča okoljske probleme, predvsem zaradi velikih potreb po vodi in možnega onesnaževanja s strupenimi snovmi, pogosto pa prinaša tudi hude socialne probleme.
EESO zelo skrbijo ti vidiki mednarodne trgovine.
Mednarodni trgovinski sporazumi in vrednostne verige morajo ustrezati zahtevam okolju prijaznega in trajnostnega razvoja, za podjetja pa je treba določiti zavezujoča pravila o skrbnosti (1).
V EU bi lahko kopali litij na Portugalskem pod pogojem, da je mogoče rešiti okoljska vprašanja.
1.4 Po vsej EU je nujno obsežno uvajati infrastrukturo za alternativna goriva, v ta namen pa je treba pri vlagateljih vzbuditi zaupanje.
Javni organi morajo zagotoviti razpoložljivost alternativnih goriv in polnilnih postaj, kjer je to potrebno, zlasti na območjih, kjer nameščanje takih zmogljivosti še ni ekonomsko upravičeno.
(1)
Glej mnenji UL C 220, 9.6.2021, str.
118, in UL C 123, 9.4.2021, str.
59.